**Liste over emner i SRP1 - Mytologi**

1. Explainer: Hvad er en myte?

*En grundlæggende gennemgang af, hvad en myte er, hvilke typer af myter, der findes, og hvilke funktioner, de har haft generelt. I skal her primært arbejde med* Paideia*, s. 30*, *og gøre det meget tunge stof letforståeligt, så en udefrakommende også kan være med.*

Litteratur:

Andreasen, Brian og Jens Refslund Poulsen: *Paideia*, s. 30

Andre tekster kan inddrages løbende efter behov (dem sørger Esben og Maren for)

2. Kvindesyn i græske og romerske myter

*Hvilket kvindesyn kommer til udtryk i myten om Pandora og Apollo og Daphne? Og kan vi bruge det til at sige noget om synet på kvinder i antikken generelt?*

Litteratur:

Hesiod: *Værker og Dage,* vv. 42-105 (Pandora)

Ovid: *Metamorfoserne*, 1. sang vv. 438-567 (Apollo og Daphne)

3. Fra Chaos til Kosmos

*Græsk-romerske myter har ofte et plot, hvori man begynder med, at nogen eller noget skaber en uorden (gr. Chaos), hvorefter der opstår konflikt eller ulykke og måske til sidst en genetablering af en naturlig orden (gr. Kosmos). I skal her undersøge, hvordan bevægelsen fra Chaos til Kosmos kommer til udtryk i Theogonien og i Ekko og Narcissus.*

Litteratur:

Hesiod: *Theogonien*, vv. 104-149 (Verdens skabelse)

Ovid: *Metamorfoserne*, 3. sang vv. 341-510 (Ekko og Narcissus)

4. Myten som explainer

*I dette emne skal I undersøge, hvordan de græsk-romerske myter har været brugt til at forklare årsager (ætiologi). Hvilke deskriptive (forklarende) og normative (opdragende) ting har grækerne og romerne haft brug for en årsag til? Hvad fortæller det os om deres kultur? Her kan I i princippet arbejde med alle de fire myter, vi har læst.*

Litteratur:

Hesiod: *Theogonien*, vv. 104-149 (Verdens skabelse)

Hesiod: *Værker og Dage,* vv. 42-105 (Pandora)

Ovid: *Metamorfoserne*, 1. sang vv. 438-567 (Apollo og Daphne)

Ovid: *Metamorfoserne*, 3. sang vv. 341-510 (Ekko og Narcissus)